armvectores/hy_wikipedia_2023 huggingface dataset:
Շուշանիկի վարք

Սուրբ Շուշանիկ թագուհու նահատակությունը (վրաց.՝ წამებაჲ წმიდისა შუშანიკისი დედოფლისაჲ, Ծամեբայ ծմիդիսա շուշանիկիսի դեդոփլիսայ), վրացական ինքնուրույն գրականության՝ մեզ հասած ամենահին նմուշը։ Ստեղծվել է հավանաբար 476 և 483 թվականների միջև, պահպանված ամենահին ձեռագիրը վերաբերում է 10-րդ դարինՍտեղծագործության հեղինակը Յակով Ցուրթավելիի է, ով եղել է ստեղծագործության մեջ հիշատակվող դեպքերի ժամանակակիցն ու մասնակիցը։ Մոտավորապես այդ ժամանակ է ստեղծվել նաև Շուշանիկի վարքի հայկական կրճատ տարբերակը։
«Շուշանիկի վարքը» ստեղծագործության մեջ պատկերված է Վարդան Մամիկոնյանի դստեր՝ Շուշանիկի տառապանքներն ու սպանությունն իր ամուսնու՝ Վարսկենի (Վազգեն) ձեռքով, ով Հարավային Քարթլիի թագավորն է։ Պարսիկների հետ համագործակցելու նպատակով ընդունելով զրադաշտականություն՝ նա նույնը պահանջեց նաև իր կնոջից ու երեխաներից։ Շուշանիկը, մերժելով հրաժարվել քրիստոնեությունից, վեց տարի անցկացրել է զնդանում՝ ենթարկվելով տանջանքների ու ստորացման, իսկ յոթերորդ տարում մահացել է։
Յակով Ցուրթավելին հավաստում է, որ ինքը եղել է թագուհու խոստովանահայրը, իր ստեղծագործության մեջ շարադրում է իր զրույցները թագուհու հետ, ինչը մեծ արժեք է տալիս երկին՝ որպես պատմական աղբյուրի։ Դրանում գրեթե չկան ավանդական վարքագրություններին հատուկ կաղապարված արտահայտություններ ու հատվածներ։ Երկում բավականին տեղեկություններ են պարունակվում երկրի պետական կառուցվածքի, պատմության, կրոնի, հին Վրաստանի ու Հայաստանի բնակիչների առօրյա կյանքի մասին։ Բացի այդ, «Շուշանիկի վարքը» համարվում է վրացական արձակի փայլուն նմուշներից մեկը՝ շնորհիվ նրա լակոնիկ, բայց փոխաբերություններով հարուստ ոճի ու գեղարվեստական տարրերի (ինչի պատճառով այս ստեղծագործությունը երբեմն կոչում են «վարքագրական վեպ»)։
«Շուշանիկի վարքն» առաջին անգամ հրատարակվել է 1882 թվականին։ Այն թագմանվել է ռուսերեն, լատիներեն, անգլերեն, գերմաներեն, ֆրանսերեն, իսպաներեն և հունգարերեն։ 1979 թվականին ՅՈՒՆԵՍԿՕ-ի կողմից նշվել է այդ գրական հուշարձանի 1500-ամյակը։


== Տե՛ս նաև ==
Սուրբ Շուշանիկ
Յակով Ցուրթավելի
Վրացական միջնադարյան գրականության ժամանակագրություն


== Գրականություն ==
Шушаника // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.


== Ծանոթագրություններ ==


== Արտաքին հղումներ ==
Текст «Мученичества» в русском переводе (ռուս.)
Статья о произведении (ռուս.)
Բաբիշկինո

Բաբիշկինո (ուկրաիներեն՝ Бабишкине), գյուղ Ուկրաինայի Խարկովի մարզի Վելիկոբուրլուկիի շրջանում։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թութեն

Թութեն, գյուղ Արևմտյան Հայաստանում, Բիթլիսի վիլայեթի Մոտկանի գավառակում։
Մինչև 1890-ական թթ.-ները գյուղը հայաբնակ էր։ Հայերը գյուղից հեռացել են քրդերի ու թուրքերի բռնությունների պատճառով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Տասնհինգերորդ գարունը

«Տասնհինգերորդ գարունը» (ռուս.՝ «Пятнадцатая весна», այլ անուն՝ «Շնորհել հերոսի կոչում»), ռեժիսոր Իննա Թումանյանի գեղարվեստական ֆիլմը, որ նկարահանվել է Գորկու անվան կինոստուդիայում։ Ֆիլմում Տատյանա Դրուբիչը կատարել է իր առաջին դերը կինոյում։


== Ստեղծման պատմություն ==
Ֆիլմի սյուժեի հիմքում ընկած են փաստեր 16-ամյա պարտիզան-հետախույզ, Խորհրդային միության հերոս (1942) Ալեքսանդր Չեկալինի (1925-1941) կենսագրությունից, որ գերի էր ընկել գերմանացիների մոտ և կախաղան հանվել Տուլայի շրջանի Լիխվին քաղաքում 1941 թվականի նոյեմբերի 6-ին։ 1944 թվականին քաղաքը վերանվանվել է Չեկալին։


== Սյուժե ==
Ֆիլմի գործողություններն սկսվում են 1941 թվականի գարնանը՝ Հայրենական մեծ պատերազմի նախօրեին։ Գլխավորը հերոսը՝ տասնհինգամյա Սաշան (Ռայմունդաս Բանիոնիս), որ սիրահարված էր իր դասընկերուհի Ալյոնային (Տատյանա Դրուբիչ), ընդունվում է պարտիզանական ջոկատ, որտեղ դառնում է կապավոր և կատարում է պատասխանատու և վտանգավոր հանձնարարություններ ընդհատակյա պայքարի շրջանակներում գերմանացիների կողմից օկուպացված տարածաշրջանում։ Մատնության արդյունքում նա գերի է ընկնում։ Բայց իր քաջության և թշնամու դեմ հաղթանակի վրա վստահ լինելու շնորհիվ նա գերության մեջ էլ մնում է անկոտրում՝ չնայած երիտասարդ հասակում զոհվելու անխուսափելիությանը։


== Դերերում ==


== Նկարահանող անձնակազմ ==
Սցենարիստներ՝ Իննա Թումանյան, Բորիս Մեդովոյ
Ռեժիսոր՝ Իննա Թումանյան
Օպերատոր՝ Վալերի Գինզբուրգ
Նկարիչ՝ Լյուդմիլա Բեզսմերտնովա
Կոմպոզիտոր՝ Միքայել Թարիվերդիև
Կինեմատոգրաֆիայի պետական ​​սիմֆոնիկ նվագախումբ
Դիրիժոր՝ Յուրի Սիլանտև
Գեղարվեստական ​​ղեկավար՝ Ստանիսլավ Ռոստոցկի


== Ծանոթագրություններ ==
Անդաստան

Անդաստանի արարողության խորհուրդը աշխարհի չորս կողմերի օրհնությունն է։


== Անդաստանի կարգը հին ժամանակներում ==
Հնում անդաստանի արարողությունը կատարվել է եկեղեցուց դուրս։ Հոգևորականները կարգը կատարել են գյուղերում` արտերի և այգիներ մեջ։


== Անդաստանն ըստ եկեղեցական տոնացույցի ==
Եկեղեցական տոնացույցի համաձայն` «անդաստան ելանել» կամ «անդաստան օրհնել» նշանակում է եկեղեցու ատյանում շրջելով՝ աշխարհի չորս կողմերն օրհնել։


== Արարողակարգ ==
Արարողության ժամանակ հոգևոր դասը խաչով, խաչվառով, մոմերով, քշոցներով և Ավետարանով, երգելով նախ օրհնում է արևելքը և Հայաստանը՝ սուրբ Խաչի և Ավետարանի նշանով, օրվա շնորհով և հանուն Սուրբ Երրորդության։
Այնուհետև օրհնվում է արևմտյան կողմը աշխարհի և պահպանության խնդրանք է երգվում քրիստոնյա թագավորությունների և ազգերի համար։
Դեմքով դեպի հարավ կանգնելով՝ օրհնում են հարավային կողմը, երկրները, անդաստանները և տարվա պտղաբերությունը։
Դեպի հյուսիս դառնալով՝ օրհվում են աշխարհի հյուսիսային կողմն ու այնտեղ գտնվող վանքերը, մենաստանները, քաղաքներն ու գյուղերը և նրանց բնակիչները։


== Աղբյուր ==
Գուգարաց Թեմ, «Քրիստոնեական» 2013 թ.
Գուգարաց թեմ, «Հայ առաքելական եկեղեցու, Հայաստանի Հանրապետության տոներն ու հիշատակի օրերը», 2013 թ.
Կառլ Բարթ

Կառլ Բարթ (գերմ.՝ Karl Barth, մայիսի 10, 1886(1886-05-10)[…], Բազել, Շվեյցարիա - դեկտեմբերի 10, 1968(1968-12-10)[…], Բազել, Շվեյցարիա), շվեյցարացի բողոքական (հարել է Ժան Կալվինի ուսմունքին), աստվածաբան։ «Դիալեկտիկական աստվածաբանություն» ուղղության հիմնադիրներից մեկը։ Հիմնական աշխատությունն է 13 հատորից բաղկացած «Եկեղեցական դավանաբանություն» երկը։


== Գրականություն ==
Всемирная Энциклопедия, Философия XX в.
Balthasar H. V. von, K. Barth. Darstellung und Deutung seiner Theologie, Olten, 1951;
Hammer J., K. Barth, Westminster, 1962;
Machovec M., Marxismus und dialektische Theologie, Z., 1965;


== Ծանոթագրություններ ==


== Արտաքին հղումներ ==
Կառլ Բարթի վիդեո լեկցիաներ
Պեժմա (Վագայի վտակ)

Պեժմա (ռուս.՝ Пежма), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վագա գետի վրա։ Գետի երկարությունը 137 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300212103000028421
Հիդրոլոգիական ուսումնասիրությունների կոդը - 103002842
Ավազանի կոդը - 03.02.03.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կազաս (Ուսայի վտակ)

Անվան այլ կիրառումների համար տե՛ս՝ Կազաս (այլ կիրառումներ)Կազաս  (ռուս.՝ Казас ), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չեն

Քիմ Չոն Դե (հանգըլ՝ 김종대, հանջա՝ 金鐘大, սեպտեմբերի 21, 1992(1992-09-21), Դեջոն, Հարավային Կորեա, առավել հայտնի բեմական 첸 ― Չեն անվամբ), հարավկորեական Exo M բոյզ-բենդի հիմնական վոկալիստը։


== Կյանքը և գործունեությունը ==
Ծնվել է 1992 թվականի սեպտեմբերի 21-ին Գյոնգի-դո նահանգի Սիհընգ քաղաքում։
Չենը Exo-ի վերջին անդամն է, ով ընտրվել է S.M. Entertainment ընկերության կողմից։ Դեռևս 2011 թվականին՝ 18 տարեկան հասակում, Չենը մասնակցել է S.M. Casting System-ի լսումներին։
Նա խմբի կազմում սկսել է հանդես գալ 2011 թվականի դեկտեմբերի 29-ից։ Առաջին անգամ նրա ելույթը Լու Հանի, Թաոի և Քաի հետ հեռարձակվեց SBS Gayo Daejun-ով 2011 թվականին դեկտեմբերի 29-ին։ Փետրվարի 4-ին S.M-ը հայտարարեց, որ «SM The Ballad» խումբը պետք է համալրվի նոր անդամներով, որոնցից էր նաև Չենը։ Նա երգեց Breath with Zhang Liyin երգի չինարեն տարբերակը։


== Սկավառակագրություն ==


=== Համագործակցություններ և սաունդթրեքներ ===


== Մրցանակներ և առաջադրումներ ==


=== 2011—2014: Կարիերայի մեկնարկը և դեբյուտը EXO-ում ===
2011 թվականին Չենը դարձավ սովորող SM Entertainment-ի միջոցով, երբ 19 տարեկան էր։ 2011 թվականի դեկտեմբերի 29-ին նա պաշտոնապես դարձավ EXO-ի չորրորդ անդամը։ Նա իր առաջին ելույթն ունեցավ Լուհանի, Թաոյի և Կայի հետ Gayo Daejeon-ում :
2012 թվականին ելույթ ունեցավ EXO-ի կազմում Mama երգով, որը երգեց կորեական և չինական տարբերակներով։ 2014 թվականին Չենը միացավ SM the Ballad խմբին, որն ի սկզբանե ձևավորվել է SM Entertainment-ի կողմից 2010 թվականին։ Breath խմբի երկրորդ ալբոմում նա երգեց «Breath» երգի չինական տարբերակը Չժան Լիինի հետ։ Նա նաև դուետով երգեց F(x) խմբի Կրիստալի հետ։
2014 թվականի հուլիսին Չենը թողարկեց իր առաջին մեներգը՝ «The Best Luck»-ը, որպես հիմնական սաունդթրեք It’s Okay, That’s Love ֆիլմի համար, որում ներգրավված էին EXO-ի անդամները։


== Անձնական կյանք ==
2020 թվականի հունվարի 13-ին Չենը հայտարարեց, որ նա ամուսնանալու է ոչ հայտնի մի աղջկա հետ։ Նրանց հարսանեկան ամբողջ արարողությունն ընթանալու է ընտանիքի և ընկերների հետ։ Այդ օրն էլ հայտնի դարձավ, որ նրանք սպասում են իրենց առաջնեկին։


== Ծանոթագրություններ ==
Մայկա

Մայկա,  հագուստի, մասնավորապես ներքնազգեստի տեսակ, որը կրում են վերնաշապիկի տակից։ Դասական մայկան որպես կանոն պատրաստվում է բարակ սպիտակ բամբակյա կտորից։ Այն գրկում է իրանը, չունի թևեր, վզի տակ ունի բավականին խոր բացվածք, ինչն էլ հիշեցնում է անգլերեն А տառը, այդ իսկ պատճառով անգլերենում այն հաճախ է կոչվում A-shirt։ Երբեմն մայկաները կարվում են ոչ թե բամբակյա կտորներից, այլ ցանցկեն գործվածքներից։ Կան մայկաներ, որ ունեն համեմատաբար երկար թևեր, հիշեցնում են անգլերեն T տառը, այդ իսկ պատճառով կոչվում են T-shirt․ սրանք կրում են վերնաշապիկի տակից և նախատեսված են ցրտից պաշտպանվելու համար։  

Այսօր հատկապես ամառային եղանակին հաճախ են մայկան կրում իբրև վերնա-շապիկ։ Դրանք լինում են բազմագույն։ 
Մայկան հաճախ են կիրառում նաև իբրև սպորտային հագուստի մի մաս կամ տեսակ, օրինակ՝ թեթև ատլետիկայում։ Այդ դեպքում այն կարում են հատուկ տեսակի կտորներից ինչպես միագույն, այնպես էլ բազմագույն, կամ էլ կարող է ներկված լինել այն պետության ազգային գույներով, որը ներկայացնում է մարզիկը։ 
Մայկայի տեսակներից մեկն էլ բռնցքամարտի համար է նախատեսված, որը սովորականից տարբերվում է մեջքի վրա՝ թիակների շրջանում արված հատուկ բացվածքով։ 
Երկարաթև մայկան, ի տարբերություն սվիտերի, տարբերվում է միայն օգտագործվող նյութի հատկություններով։


== Ստուգաբանություն ==
Անորոշ է մայկա բառի ծագումը։ 
Ենթադրվում է, որ այն ծագել է 1) ռուսերեն մայիս ամսանունից («май»),  2) իտալերեն   maglia, 3) ֆրանսերեն maillot («մայկա», առաջացած Maillot ազգանունից), 3) նիդերլանդերեն (իմա` հոլանդերեն) maat («նավաստի») բառերից.


== Տես նաև ==
Մարզաշապիկ
Մարզահագուստ
Վերնաշապիկ


== Արտաքին հղումներ ==
Немного из истории майки (фр.)
Troth Wells, T-shirt, New Internationalist, 2007, p. 12
Майка, рифленое хлопчатобумажное нижнее белье белого цвета. Буз Мур. Пресс энд Сан-Бюлетин, 13 января 2003 (A Sleeveless, Ribbed White Cotton Undershirt by Booth Moore, Press & Sun-Bulletin, January 13, 2003)
https://hy.wiktionary.org/wiki/%D5%B4%D5%A1%D5%B5%D5%AF%D5%A1


== Ծանոթագրություններ ==


== Գրականություն ==
Майка // Товарный словарь / И. А. Пугачёв (главный редактор). — М.: Государственное издательство торговой литературы, 1958. — Т. V. — Стб. 263—264. — 588 с.


== Աղբյուրներ ==
Էդուարդ Բագրատի Աղայան, Արդի հայերենի բացատրական բառարան, Երևան, «Հայաստան», 1976։
Հրաչյա Աճառյանի անվան Լեզվի Ինստիտուտ, Ժամանակակից հայոց լեզվի բացատրական բառարան, Երևան, «Հայկական ՍՍՀ Գիտությունների Ակադեմիայի Հրատարակչություն», 1969։
Աշոտ Մուրադի Սուքիասյան, Հայոց լեզվի հոմանիշների բառարան, Երևան, «Հայկական *ՍՍՀ Գիտությունների Ակադեմիայի Հրատարակչություն», 1967։
Աշոտ Մուրադի Սուքիասյան, Հայոց լեզվի հոմանիշների բացատրական բառարան, Երևան, *«Երևանի Պետական Համալսարան», 2009։
Սերգեյ Աշոտի Գալստյան, Դպրոցական բառակազմական բառարան (Դպրոցական մատենաշար) (խմբ. Հովհաննես Զաքարյան), Երևան, ««Զանգակ-97» հրատարակչություն», 2011 — 230 էջ, ISBN 978-99941-1-933-2։
Կրինիչնոե (գյուղ, Արտյոմովսկի շրջան)

Անվան այլ կիրառումների համար տե՛ս՝ ԿրինիչնոեԿրինիչնոե (ուկրաիներեն՝ Криничне), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Կրինիչնոե գյուղում բնակվում էր 41 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դեկտեմբերի 32

«Դեկտեմբերի 32» (ռուս.՝ «32 декабря»), անիմացիոն ֆիլմ, երիտասարդ զույգի ընտանեկան հարաբերությունների մասին մյուզիքլ, որը էկրաններին ցուցադրվել է 1988 թվականին։ Իրադարձություններն ուղեկցվում են Պավել Սմեյանի, Լյուբով Պրիվինայի երգերի ներքո և «Դոբրի մոլոդցի» անսամբլի գործիքավորմամբ։


== Սյուժե ==
Ամանօրյա մյուզիքլ այն մասին, թե ինչ պատահեց Ձմեռ պապի հետ Նոր տարվա ճանապարհին։ Ձմեռ պապը Նոր տարվա համար տանում է «կյանքի գնացքը», բայց գնացքի ճանապարհը փակում է գլխահակ ձին։ Պարզվում է, որ իր խանդոտ ամուսնու հետ վեճից հետո, գեղեցիկ կինը վերածվել է ձիու, որը ըստ ճապոնական օրացույցի ծնվել էր այդ կենդանու տարում։ Իսկ ամուսնու ծնված տարին դատապարտված է տանելու կապիկի դերը։ Ձմեռ պապը շատ ջանքեր գործադրեց, որպեսզի հաշտեցնի ամուսիններին, որից հետո գնացքը կրկին շարունակեց իր ճանապարհը՝ դիմավորելու Նոր տարին։


== Հեղինակներ ==


== DVD հրատարակություն ==
Մուլտֆիլմը DVD տարբերակով հրապարակվել է «Անտառում եղևնի է ծնվել» մուլտֆիլմերի ժողովածուում («Էկրան» ստեղծագործական միության մուլտֆիլմերի ժողովածու)։


== Ծանոթագրություններ ==


== Արտաքին հղումներ ==
Мультфильм «32 декабря» на сайте www.animator.ru
Мультфильм «32 декабря» на сайте www.multika.ru(չաշխատող հղում)
Творческое объединение «ЭКРАН» Archived 2013-09-30 at the Wayback Machine.
Դերսու Ուզալա

Անվան այլ կիրառումների համար տե՛ս՝ Դերսու Ուզալա (այլ կիրառումներ)
Դերսու Ուզալա (1849, Ussuri krai, Ռուսաստան - մարտի 13, 1908(1908-03-13), Խաբարովսկի երկրամաս, ԽՍՀՄ), նանայացի որսորդ, ողջ կյանքը ապրել է տայգայում։ Կնոջ և երեխաների մահից հետո ապրել է բաց երկնքի տակ և միայն ձմռանը ժամանակավոր յուրտ է սարքել։ Վլադիմիր Արսենևի «Դերսու Ուզալա» և «Ուսուրական երկրամասում» վեպերի հերոսն է։


== Կենսագրություն ==
Դերսու Ուզալան ծնվել է Ուսուրական երկրամասում։ Նրա ծննդյան ճշգրիտ ամսաթիվն անհայտ է։ Ջրծաղիկի համաճարակի պատճառով կործցրել է ողջ ընտանիքը։: Ուսուրի գետի հովտում թափառելով զբաղվել է մորթատու կենդանիների որսով։
1906 թվականից, որպես ուղեցույց մասնակցել է հայտնի ռուս ճանապարհորդ, գրող, հետախույզ Վլադիմիր Արսենևի գլխավորությամբ արշավախմբերի։
Մահացել է ավազակային հարձակման արդյունքում, 1908 թվականի մարտի 13-ին Կորֆովսկայա երկաթուղային կայարանի մոտակայքում։


== Հիշատակ ==
Վլադիմիր Արսենևի գրքի հիման վրա երկու ֆիլմ է նկարահանվել։ 1961 թվականինին ռեժիսոր Աղասի Բաբայանը նկարել է Դերսու Ուզալայի մասին առաջին կինոնկարը, որտեղ Կասիմ Ժակիբաևը խաղացել է Ուզալայի դերը։ Երկրորդ ֆիլմը նկարահանել է  Ակիրա Կուրոսավան 1975 թվականինին։ Ուզալայի կերպարը էկրանավորել է  Մաքսիմ Մունցուկը։ Ֆիլմը նվաճել «Ոսկե մրցանակ» և «FIPRESCI» մրցանակ Մոսկվայի 9-րդ միջազգային կինոփառատոնում և 1976 թվականի «Օսկար» ՝ լավագույն օտարալեզու կինոնկարի համար։
1981 թվականին հայտնաբերված Մարսի ուղեծիրը հատող աստերոիդների խմբի աստերոիդներից մեկը անվանվել է ի պատիվ Դերսու Ոզալայի։


== Ծանոթագրություններ ==
Բելեն (Քոզանի գավառ)

Բելեն, գյուղ Արևմտյան Հայաստանում, Կիլիկիայի Ադանայի նահանգի Քոզանի գավառակում։ Գտնվում էր Վահկա բերդից արևմուտք։
Այս գյուղում գտնվում էր աֆշարների ցեղապետների ձմեռանոցը։


== Բնակչություն ==
1853 թվականին ուներ 30 տուն բնակիչ։


== Օգտակար հանածոներ ==
Գյուղի մոտ կան մետաղի հանքավայրեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Օրեո

Օրեոն, սենդվիչ–թխվածք է, բաղկացած է երկու շոկոլադե վաֆլիներից, որոնց արանքում լցված է քաղցր կրեմ։ Շուկա է հանվել « Շոկոլադե սենդվիչ–թխվածքներ» անունով։ Օրեոն դարձել է լավագույն վաճառված թխվածքը Միացյալ Նահանգներում, 1912՝ իր ստեղծման թվից ի վեր։


== Ստուգաբանություն ==
Օրեո անվան ծագումն անհայտ է, սակայն կան տարբեր տեսություններ, ընդգրկող ֆրանսիական բառ, որը նշանակում է ոսկի կամ հունական բառը նշանակում է գեղեցիկ, հաճելի և լավ կատարված։ Մյուսները հավատում էին, որ թխվածքի անունը դրվել է օրեո, քանի որ դա կարճ և հեշտ–արտասանվող բառ էր։


== Պատմություն ==
Օրեո թխվածքն առաջին անգամ արտադրվել է Nabisco–ի կողմից Մանհեթանի Իններորդ պողոտայում։ Այժմ Իններորդ պողոտան հայտնի է որպես «Օրեոյի Ճանապարհ» անունով։ Թխվածքի օրիգինալ ձևավորումը յուրահատուկ էր․ շրջանի եզրերը զարդարված էր մանրանախշերով, իսկ մեջտեղում գրված էր «ՕՐԵՈ»։ Միացյալ Նահանգներում դրանք վաճառվում էին 25 ցենտով (453 գրամ)</ref> Այսօր, Իններորդ Պողոտան հայտնի է որպես «Օրեոյի ճանապարհ» անվանմամբ «Օրեո» անվանումը առաջին անգամ արտասանվել է 1912 թվականի մարտի 14-ին It was launched as an imitation of the Hydrox cookie manufactured by Sunshine company, introduced in 1908.։


== Ծանոթագրություններ ==
Լյախի (գյուղ, Մելենկովսկի շրջան)

Լյախի (ռուս.՝ Ляхи), գյուղ Ռուսաստանի, Վլադիմիրի մարզի Մելենկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 1448 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Այվալըք

Այվալըք (թուրքերեն՝ Ayvalık, հուն․՝ Αϊβαλί), նախկինում կիրառելի է եղել նաև քաղաքի հունական անվանումը Կիդոնիես (հուն․՝ Κυδωνίαι), մերձափնյա քաղաք Թուրքիայի արևմտյան մասում, Բալըքեսիրի մարզում։ Մինչ թուրք- հունական բնակչության տեղափոխումը, քաղաքը մեծապես բնակեցված է եղել էթնիկ հույներով։ XIX դարի վերջին քաղաքի բնակչությունը կազմել է 20 000 մարդ, որից միայն 2%-ն են եղել թուրքերը։ Այսօր Այվալըքը Թուրքիայի ամենահայտնի հանգստավայրերից մեկն է։
Քաղաքի անվանումը և հունարեն, և թուրքերեն առաջացել է սերկևիլ (այվա) անվանումից։ Քաղաքում հիմնականում աճեցվում է սերկևիլ։ Քաղաքի շրջակայքում ժամանակին աճեցվել է նաև ձիթատու ծառեր և խաղող, որից պատրաստված գինին հայտնի է ողջ Թուրքիայում։ Քաղաքում արտադրվում է նաև աղ և օճառ։
1912 թվականին Այվալըքում բնակվել են հույներ` 46130 մարդ և թուրքեր` 89 մարդ։ Ներկայումս քաղաքում բնակվում են նաև հայեր և քրդեր։


== Ծանոթագրություններ ==


== Արտաքին հղումներ ==
Շրջանի պաշտոնական կայք էջը
Քաղաքի պաշտոնական կայք էջը
Իսկ Բո՞բը

«Իսկ Բո՞բը» (անգլ.՝ What about Bob?), ռեժիսոր Ֆրենկ Օզի 1991 թվականի կինոֆիլմը։


== Սյուժե ==
Հոգեկան խանգարումներից և միայնությունից տառապող Բոբը գալիս է հոգեվերլուծող Լեո Մարվինի մոտ։ Սակայն նա ընդհանրապես ժամանակ չի ունենում, և հենց այդ ժամանակ նա պետք է իր ընտանիքի հետ գնար երկար սպասված արձակուրդի։ Որպեսզի ազատվեր ձանձրալի հիվանդից, բժիշկը նրան է հանձնում իր հեղինակած գիրքը, որը կոչվում է «Երեխայի քայլեր»։ Գիրքը անսպասելիորեն լավ է անդրադառնում Բոբի առողջության վրա։ Որպեսզի շնորհակալություն հայտնի բժշկից և ստանա լրացուցիչ կոնսուլտացիաներ՝ Բոբը պետք է գտներ նրան և նրա հետ անցկացներ արձակուրդը։ Սա դժվարին փորձություն է և՛ Բոբի, և՛ բժիշկի, և՛ նրա ընտանիքի համար, բայց հրապուրանքը, հոգատարությունը և հնարամտությունը կօգնեն բոլորին լուծել իրենց խնդիրները՝ գտնելով խաղաղություն և համաձայնություն։


== Դերերում ==
Բիլ Մյուրեյը — Բոբ Ուայլի
Ռիչարդ Դրեյֆուս — Լեո Մարվին
Ջուլի Հեգերթի — Ֆեյ Մարվին
Չարլի Կորսմո — Զիգմունդ Մարվին
Քեթրին Էրբե — Աննա Մարվին
Թոմ Օլդրիջ — պարոն Գատտման
Սյուզան Ուիլիսը — տիկին հնարամտություն
Դորիս Բելակ — բժիշկ Կատարինա Տոմսկի
Ռոջեր Բոուեն — Ֆիլ
Ֆրեն Բրիլլ — Լիլի Մարվին
Բրայան Ռեդդի — Կարսվելլ Ֆենստերվալդ


== Հետաքրքիր փաստեր ==
Ֆիլմը «Bravo»-ի «Հարյուր ամենածիծաղելի ֆիլմերի ցանկում» զբաղեցնում է 43-րդ հորիզոնականը։


== Ծանոթագրություններ ==


== Գրականություն ==
Кудрявцев С. В. А как же Боб? // 3500. Книга кинорецензий. — в 2-х томах. — М.: Печатный Двор, 2008. — 1424 с. — 3500 экз. — ISBN 978-5-9901318-3-5


== Արտաքին հղումներ ==
«Իսկ Բո՞բը»(անգլ.) ֆիլմը allmovie կայքում: 
«Իսկ Բո՞բը»(անգլ.) ֆիլմը Rotten Tomatoes կայքում 
Рецензия на фильм от Алекса Экслера
Աստերոիդների ցանկ (119001-119100)

Աստերոիդների ցանկ (118901-119000)  • Աստերոիդների ցանկ  • Աստերոիդների ցանկ (119101-119200)
 Աստերոիդների ցանկ (118901-119000)  • Աստերոիդների ցանկ  • Աստերոիդների ցանկ (119101-119200)
ԽՍՀՄ որակի պետական նշան

Որակի պետական նշան (ռուս.՝ Государственный знак качества СССР), 1967 թվականից մինչև 1991 թվականը նախկին Խորհրդային Միությունում կիրառված որակի նշան, որը դրոշմվել է ժողովրդական սպառման ու արտադրատեխնիկական նշանակության բարձրորակ համարվող ապրանքների կամ դրանց փաթեթների ու տարաների, ինչպես նաև ապրանք ուղեկցող փաստաթղթերի, ապրանքանիշերի, պիտակների վրա։ 
Որակի պետական նշանի օգտագործման իրավունքը, 2—3 տարի ժամկետով, ձեռնարկություններին տալիս էին նախարարությունները (գերատեսչությունները)՝ հիմք ունենալով դրանց թողարկած արդյունաբերական ապրանքների պետական ատեստավորման արդյունքները։ 1980 թվականի սկզբին որակի պետական նշանով ԽՍՀՄ-ում թողարկվել է 75,3 հազար, ՀԽՍՀ-ում՝ 2420 ապրանքատեսակ։
Թվային ամրոց (վեպ)

«Թվային ամրոց» (անգլ.՝ Digital Fortress), ամերիկացի գրող Դեն Բրաունի վեպն է։ Գրքում նկարագրվում է Ազգային անվտանգության գործակալության՝ ի դեմս ԱՄՆ-ի լավագույն ծածկագրագետ Սյուզան Ֆլետչերի, և խորհրդավոր չարագործի հակամարտությունը։ Սպառնալիքի տակ է ԱՄՆ-ի ողջ գաղտնի տեղեկատվությունը։


== Սյուժե (դիպաշար) ==
Սպանվել է ԱԱԳ-ի նախկին գործակալը, ով հայտնի էր ծրագրավորման ոլորտում իր հանճարեղությամբ և ստեղծել էր ապակոդավորմանը չենթարկվող ծածկագիր՝ էլեկտրոնային տեղեկատվությունը պաշտպանելու համար։ ԱԱԳ-ի գերհամակարգիչը չի կարողանում վերծանել, ինչպես կարծում են ԱԱԳ-ի աշխատակիցները, «Թվային ամրոց» ծրագրով ստեղծված ծածկագիրը։ Իրականում այդպիսի ծրագիր գոյություն չունի։ Պարզվում է, որ ծածկագիրը ոչ թե գաղտնի հաղորդագրություն է, այլ վիրուս` ստեղծված գերհամակարգիչը ոչնչացնելու համար, որը կոպիտ ուժի մեթոդով կարող է վերծանել ցանկացած ծածկագիր։ Վիրուսն ստեղծել է ԱԱԳ-ի նախկին աշխատակիցը, ով արել է դա իրեն պաշտոնից արձակելու և իր հարազատ երկրի՝ Ճապոնիայի 1945 թվականի ատոմային ռմբակոծության համար վրեժխնդիր լինելու, ինչպես նաև մասսայական լրտեսությունը կանխելու նպատակով։ Ի վերջո ԱԱԳ-ի աշխատակիցները հասկանում են, որ համակարգչում վիրուս կա և վնասազերծում են այն։ Գերհամակարգչի գոյության գաղտնիքը մնում է պահպանված` չնայած այն արդեն ոչնչնված է։


== Բերգոֆսկու սկզբունքը ==
Վեպը պարունակում է մտացածին թեորեմ `Բերգոֆսկու սկզբունքը, որի էությունն այն է, որ ցանկացած ծածկագիր հնարավոր է վերծանել կոպիտ ուժի մեթոդով։ Եվ  այդպիսով ցանկացած բարդության ծածկագիրը վերծանող բանալին գտնելը լոկ ժամանակի հարց է դառնում։
Բերգոֆսկու սկզբունքը… ասում է՝ եթե համակարգիչը բավարար քանակի բանալիներ փորձի, ապա մաթեմատիկական երաշխիք կա, որ կգտնվի ճիշտ մեկը։   Այս հայտարարությունը ձևականորեն ճշմարիտ է, սակայն դա որևէ գործնական օգուտ չի տալիս գաղտնագրության համար, քանի որ գաղտնագիրը վերծանելու համար միայն ճիշտ բանալին գտնելը բավարար չէ, դեռ պետք է հասկանալ, որ հենց այդ բանալին է անհրաժեշտ։ Որոշ գաղտնագրեր (օրինակ ՝ Վերնամի ծածկագրի սկզբունքի վրա հիմնված) ադյպիսի հնարավորություն չեն տալիս, որովհետև համարվում եմ սկզբունքորեն անկոտրելի կոպիտ ուժի մեթոդով։
Դեռ ավելին, ժամանակակից գաղտնագրային համակարգերում բանալիներն այնքան շատ են, որ բոլոր գերժամանակակից համակարգիչների վրա միաժամանակ այդ մեթոդը կիրառելով՝ ճիշտ բանալին գտնելու համար ավելի քան մի քանի միլիարդ տարի կպահանջվի։


== Քննադատություն ==
Գիրքը քննադատվել է  GCN Archived 2019-08-16 at the Wayback Machine.-ի կողմից ԱԱԳ-ի վերաբերյալ փաստերը սխալ նկարագրելու և  համակարգչային տեխնոլոգիաները սխալ մեկնաբանելու համար, հատկապես այն ժամանակ, երբ գիրքը լույս է տեսել։
2005 թ.-ին Իսպանիայի Սևիլիա քաղաքի քաղաքապետարանը հրավիրել է Դեն Բրաունին այցելել քաղաք, որպեսզի ցրվեն Սևիլիայի վերաբերյալ բոլոր անճշտությունները, որոնք նա ներկայացրել է գրքում։
Թեև Ուրան-235-ը օգտագործվել է Հիրոսիմայի վրա գցած ռումբում,  Նագասակիի վրա ընկած միջուկային ռումբի հիմքում եղել է Պլուտոնիում-239-ը (ստեղծված Ուրան-238-ից)։  Ուրան-238-ը չի տրոհվում։
«Անկեղծ» բառի նշանակության հիմքում ընկած պատմությունը կեղծ ստուգաբանության վրա է հիմնված [1]:


== Ծանոթագրություններ ==
Բարենգո

Բարենգո (իտալերեն՝ Barengo), կոմունա Իտալիայի Պիեմոնտ մարզի Նովարա գավառում։
Բնակչությունը 942 մարդ է (2008 թվականի տվյալներով)։ Բնակչության խտությունը 50 մարդ/կմ² է։ Տարածքը 19 կմ² է։ Փոստային ինդեքսը՝ 28010։ Հեռախոսային կոդը՝ 0321։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Եմելյանովսկի շրջան

Եմելյանովսկի շրջան (ռուս.՝ Емельяновский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1936 թվականին։ Վարչական կենտրոնը՝ Եմելյանովո։


== Աշխարհագրություն ==
Շրջանի տարածքի մակերեսը կազմում է 7440 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 46911 մարդ։ Բնակչության խտությունը կազմում էր 6,31 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սկանդինավյան ակադեմիա

Սկանդինավյան ակադեմիա (ֆր.՝ Académie scandinave, շվեդերեն՝ Académie Scandinave Maison Watteau), մասնավոր գեղարվեստի դպրոց Փարիզում, որը գոյություն է ունեցել 1919-1935 թվականներին։


== Պատմություն ==
Այն կազմակերպվել է շվեդացի, նորվեգացի  և դանիացի նկարիչների կողմից, որոնց թվում էին Լենա Բյորիեսոնը, Օտտե Սկոլդը, Հենրիկ Սորենսենը, Ադամ Ֆիշերը և Պեր Կրոգը, դպրոցի տնօրեն դարձավ  Լենա Բյորիեսոնը։ Դպրոցի բացմանը մասնակցել է Սկանդինավյան նկարիչների ասոցիացիայի նախագահ Գուննար Սեդերշյոլդը։
Դպրոցը գտնվում էր Մոնպառնասում Maison Watteau շենքում,  rue Jules-Chaplain, Paris (6e) հասցեում, որը 1922 թվականից վարձակալվել էր քանդակագործ Լենա Բյորիեսոնի կողմից սկանդինավյան արվեստի ցուցահանդեսների համար։ Որոշ ժամանակ Սկանդինավյան ակադեմիան գտնվում էր շվեդական Արքայազն Եվգենիայի և Փարիզում Շվեդիայի դեսպան, Շվեդիայի նախկին արտգործնախարար կոմս Ալբերտ Էրենսվարդի հովանավորության ներքո։
Դպրոցի շրջանավարտներից է եղել շվեդ նկարչուհի Սիգնե Բարտը։
Օտտե Սկոլդը և Օկե Պերնբին 1929 թվականին Փարիզից Շվեդիա վերադառնալուց հետո միասին Ստոկհոլմում հիմնադրում են Օտտե Սկոլդի գեղարվեստի դպրոցը (Otte Skölds målarskola), որը հետագայում վերանվանվում է Պերնբիի գեղարվեստի դպրոց (Pernbys målarskola):  Լենա Բյորիեսոնը նույնպես վերադառնում է Շվեդիա և Ստոկհոլմում կազմակերպում սեփական քանդակագործական դպրոց (Lena Börjesons skulpturskola):


== Ծանոթագրություններ ==


== Արտաքին հղումներ ==
Académie Scandinave Maison Watteau
Academie Scandinave Archived 2020-12-06 at the Wayback Machine.
Այրիջա Արևմտյան

Այրիջա Արևմտյան, գետակ Հայկական լեռնաշխարհում, Սևանա լճի ավազանում, Արգիճի գետի արևմտյան ճյուղը։


== Ծանոթագրություններ ==
Նազարովո (գյուղ, Բայմակսկի շրջան)

Անվան այլ կիրառումների համար տե՛ս՝ ՆազարովոՆազարովո (ռուս.՝ Назарово, բաշկիրերեն՝ Наҙар), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լա Լիգա 2007-08

«Լա Լիգա 2007-08»-ը Իսպանիայի ֆուտբոլի առաջնության Լա Լիգայի 78-րդ առաջնությունն է։ Որում մադրիդի «Ռեալ» ֆուտբոլային ակումբը հռչակվեց չեմպիոն։


== Մրցաշարային աղյուսակ ==

Աղբյուր: LFP
Բրազիլական աղվես

Բրազիլական աղվեսը (լատ.՝ Lycalopex vetulus) հարավամերիկյան աղվեսի տեսակ է, որը հանդիպում է միայն Բրազիլիայում։ Ի տարբերություն այլ աղվեսների տեսակների, այս կենդանին սնվում է միայն անողնաշար կենդանիներով։


== Ընդհանուր բնութագիր ==


=== Չափսերը ===

Բրազիլական աղվեսը փոքր կենդանի է։ Նա կշռում է 3-4 կգ։ Մարմնի երկարությունը 58-72 սմ է իսկ պոչինը՝ 25-36 սմ։
Իր մարմնի փոքր կառուցվածքը նրան հնարավորություն է տալիս շատ արագ վազել, սակայն մանր ատամները նախատեսված են փոքր ուտելիքների համար։


=== Մորթին ===

Այս աղվեսի մորթին ունի կարճ մազեր։ Մեջքին հարող հատվածը մոխրագույն է, իսկ փորի հատվածը՝ ավելի բաց։ Պոչը ավելի մուգ է իսկ ծայրը՝ սև։ Ականջների հատվածը կարող է ունենալ կարմիր գունավորում։ Եղել են նաև բոլորովին սև բրազիլական աղվեսներ։


== Սնունդը ==

Բրազիլական աղվեսը որսում է գիշերը։ Հիմնական սնունդը բաղկացած է տերմիտներից և այլ տեսակի միջատներից։ Չնայած դրան նա երբեմն սնվում է կրծողներով, փոքր թռչուններով և մրգերով։


== Բազմացումը ==
50 օրական հղիությունից հետո էգ աղվեսը ծնում է երկուսից չորս ձագ։ Նրանք ծնվում են օգոստոս-սեպտեմբեր ամիսներին։ Աղվեսները բույնը հիմնում են գետնի տակ և երբեմն օգտագործում են ուրիշ կենդանիների լքված բներ։
Ձագերը սկսում են հիմնական սնունդը ուտել չորս ամսական հասակում։
Աստերոիդների ցանկ (37201-37300)

Աստերոիդների ցանկ (37101-37200)  • Աստերոիդների ցանկ  • Աստերոիդների ցանկ (37301-37400)
 Աստերոիդների ցանկ (37101-37200)  • Աստերոիդների ցանկ  • Աստերոիդների ցանկ (37301-37400)


== Աղբյուր ==
«Discovery Circumstances: Numbered Minor Planets (35001)-(40000)»։ www.minorplanetcenter.net
Infinite

Infinite (հանգըլ՝ 인피니트 - Ինփինիթը), հարավկորեական հայտնի բոյզ-բենդ։ Պատկանում է Woollim Entertaiment ընկերությանը։ Դեբյուտել է 2010 թվականի հուլիսի 9-ին M! Countdown երաժշտական շոուի ժամանակ՝ "Come back again" երգով։


== Գործունեություն ==
Հանրությանը ծանոթ լինելու համար նրանք մասնակցեցին «Դու իմ օպպան ես / You Are My Oppa» շոուին։ Շոուի շրջանակներում իրենց երգացանկից կատարեցին երկու երգ՝ „Come back again“ և „She's back“։ 2010 թվականի հուլիս 9-ին խումբը ներկայացրեց իր առաջին „First invasion“ մինի ալբոմը, որի մեջ ընդգրկված էին շոուի ժամանակ կատարված երգերը։
2010 թվականի դեկտեմբերի 29-ին Ինֆինիտին ներկայացրեց իր երկրորդ մինի ալբոմը՝ „Evolution“-ը, որտեղ ներկայացված էին իրենց այն երգերը, որոնք գրվել էին մինչ խմբի հայտնի դառնալը։ 2011 թվականի հունվարի 7-ին նրանք նկարահանում են իրենց առաջին պրոֆեսյոնալ տեսահոլովակը։ 2011 թվականի մարտին խումբը ֆան-ակումբի խնդրանքով թողարկում է „Inspirt“ ալբոմը։


== Խմբի կազմ ==


== Տեսահոլովակագրություն ==


== Ծանոթագրություններ ==


== Արտաքին հղումներ ==
Պաշտոնական կորեական կայք
Ճապոնական պաշտոնական կայք Archived 2013-01-14 at the Wayback Machine.
Infinite  էջը Յություբ տեսահոսթինգում
Գուրու Դատ

Գուրու Դատ (հինդի` गुरु दत्त, իրական անունը` Վասանթ Կումար Շիվաշանկար Պադուկոն, հուլիսի 9, 1925(1925-07-09), Բանդալոր, Մայսուրի թագավորություն, Բրիտանական Հնդկաստան, Բրիտանական կայսրություն - հոկտեմբերի 10, 1964(1964-10-10), Մումբայ, Հնդկաստան), հնդիկ ռեժիսոր, դերասան, պրոդյուսեր և սցենարիստ։ Նրա ֆիլմերից շատերը հնդկական կինոյի դասական նմուշներ են։ Արժանացել է Filmfare Awards մրցանակի՝ լավագույն ֆիլմի և տղամարդու լավագույն դերի համար։ Համարվում է հնդկական կինոյի մեծագույն ռեժիսորներից մեկը։


== Կենսագրություն ==
Գուրու Դատը ծնվել է Բանգալորում։ Նրա հայրը բանկի աշխատակից էր, իսկ մայրը դասավանդում էր դպրոցում, տալիս էր մասնավոր դասեր, գրում պատմվածքներ և վեպեր էր թարգմանում բենգալերենից կաննադա լեզվով։ Գուրու Դատն ուներ երեք կրտսեր եղբայր և մեկ քույր։ Մանուկ տարիքում ավտովթարի ենթարկվելուց հետո նրան տվել են Գուրու Դատ առավել երջանիկ անունը։
Սկզբնական կրթությունն ստացել է Կալկաթայում, իսկ 1941-1944 թվականներին սովորել է Ուդայ Շանկարի հնդկական մշակույթի կենտրոնում, որտեղ ուսումնասիրել է պարարվեստ։ Որոշ ժամանակ անց, կարճ ժամանակով աշխատել է հեռախոսավար։ 1944 թվականին որպես պարուսույց Գուրու Դատն աշխատել է Prabhat Films ստուդիայում, որտեղ ծանոթացել է դերասաններ Դև Անանդի և Ռեհմանի հետ։ Նրանց ընկերությունը Գուրու Դատին օգնեց՝ հետագայում Բոլիվուդում ստեղծելու իր կարիերան։ 1947 թվականին նա տեղափոխվեց Բոմբեյ և սկսեց աշխատել այն ժամանակվա առաջատար ռեժիսորների հետ։ Գուրու Դատի ստեղծագործական կյանքում շրջադարձային էր Դև Անանդի առաջարկը՝ ֆիլմ նկարել նորաստեղծ Navketan Films կինոստուդիայում։ Նրա ռեժիսորական դեբյուտը 1951 թվականին նկարահանված «Բարձր խաղադրույքներ» կինոնկարն էր՝ Դև Անանդի գլխավոր դերակատարմամբ։
Հետագայում հաջորդեցին «Բազե» (1953 թ.) և «Այնտեղ-այստեղ» (1954 թ.) ֆիլմերը։ Վերջինը հանդիսատեսի կողմից ընդունվեց ջերմությամբ։
Գուրու Դատի հետագա տարիների աշխատանքներից են «Ծարավ» (1957 թ.), «Թղթե ծաղիկներ» (1959 թ.), «Լիալուսին» (1961 թ.), «Տերը, տիրուհին և ծառան» (1962 թ.), «Վստահություն» (1963 թ.) և այլ ֆիլմեր։ Նրա «Ծարավ» և «Թղթե ծաղիկներ» կինոնկարները Time և Sight & Sound ամսագրերի վարկածով՝ մտել են բոլոր ժամանակների 100 լավագույն ֆիլմերի ցանկի մեջ։


== Անձնական կյանքը ==
«Բարձր խաղադրույքներ» ֆիլմի նկարահանումների ժամանակ Գուրու Դատը ծանոթացել էր երգչուհի Գիտա Ռոյի հետ, և 1953 թվականին նրանք ամուսնացել են։ Համատեղ կյանքի ընթացքում ունեցել են երեք երեխա։ Սակայն նրանց ամուսնությունը երջանիկ չէր, և կյանքի վերջին տարիներին Գուրու Դատն ապրում էր կնոջից առանձին։ Գիտա Ռոյը մահացել է 1972 թվականին՝ 41 տարեկանում, լյարդի հիվանդությունից, որն առաջացել էր ալկոհոլը չարաշահելու պատճառով։
Գուրու Դատը ժամանակին սիրավեպ է ունեցել դերասանուհի Վահիդա Ռեհմանի հետ, սակայն նրանց հարաբերությունները դադարեցին, քանի որ Գուրու Դատն ամուսնացած էր։
1964 թվականի հոկտեմբերի 10-ին Բոմբեյի իր վարձակալած բնակարանում 39-ամյա Գուրու Դատին հայտնաբերել են մահացած։ Մահվան պատճառը ալկոհոլի և քնաբերի մեծ քանակությունն էր նրա օրգանիզմում։ Մինչ օրս չի պարզվել՝ դա պատահականություն էր, թե իր կյանքում արդեն իսկ երրորդ ինքնասպանության փորձը։


== Ֆիլմագրության ընտրանին ==
Դերասան

Ռեժիսոր

Պրոդյուսեր


== Ծանոթագրություններ ==
Կրասնոգվարդեյսկոե (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԿրասնոգվարդեյսկոեԿրասնոգվարդեյսկոե (ուկրաիներեն՝ Красногвардійське, Ղրիմի թաթարերեն՝ Qurman), քաղաքատիպ ավան Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Կուրման-Կեմելչի։
2012 թվականի տվյալներով Կրասնոգվարդեյսկոե քաղաքատիպ ավանում բնակվում էր 10 742 մարդ։


== Ծանոթագրություններ ==


== Արտաքին հղումներ ==
Պաշտոնական կայք Archived 2013-05-03 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ծաղկասարի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Ծաղկասար գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 10 հուշարձան (7 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Աֆրիկյան լեզուներ

Աֆրիկյան լեզուներ, Աֆրիկա մայրցամաքի բնիկ ժողովուրդների (ավելի քան 400) լեզուները, որոնք (չհաշված առանձին ընտանիք կազմող սեմա–քամյան լեզուները) բաժանվում են մի շարք լեզվաընտանիքների ու լեզվախմբերի։
Աֆրիկյան լեզուները հիմնականում բաժանվում են 9 լեզվաընտանիքների՝ 

Բանտու լեզուներ
Բանտոիդ լեզվախումբ
Մանդե լեզվախումբ
Գվինեական լեզվախումբ
Սոնգաի լեզվախումբ
Կենտրոնական և Արևելյան Սուդանի լեզվախումբ
Կորդոֆանյան լեզվախումբ
Նեղոսյան լեզվախումբ
Կոսյան կամ հնաֆրիկյան լեզվախումբԿառուցվածքային տիպով աֆրիկյան լեզուները բաժանվում են տարբեր խմբերի, կցական՝ թեքականի որոշ երևույթներով (օրինակ, բանտու լեզուներ), անջատական (օրինակ, գվինեական որոշ լեզուներ)։ Անվանական դասերի քերականական կարգը առավել բնորոշ է դրսևորվում բանտու (նաև բանտոիդ) լեզուներում։ Ինքնատիպ կառուցվածքային արտահայտություն ունի նաև թվի կարգը։ Քերականական սեռը նկատելի է նեղոսյան ու կոյսան խմբերի առանձին լեզուներում։ Առկա է նաև երաժշտական շեշտը (բանտու, գվինեական, նեղոսյան և այլ լեզուներում)։ Կոյսան լեզվախմբում կան ինքնատիպ արտաբերություն ունեցող հնչյուններ, որոնք հայտնի են ներշնչական կամ ներծծական անուններով, իրենց բնույթով սրանք բացառիկ հնչյուններ են։ Հիմնական գրատեսակներն արաբական ու լատինական են։ Աֆրիկյան լեզուները ինչպես ծագումնաբանական, կառուցվածքային առումով, այնպես էլ գրավոր կամ անգիր լինելու և այլ հատկանիշներով խիստ բազմազան են։ Տարբերվում են նաև զարգացման մակարդակով, խոսողների թվով, տերիտորիալ ընդգրկումով։ Խոշոր զանգվածային լեզուների սակավությունը պայմանավորված է աֆրիկյան ժողովուրդների պատմահասարակական ուրույն գործոններով, գաղութային տիրապետության տևականությամբ։
Ռուդենիցե

Ռուդենիցե (սերբ.՝ Руденице), գյուղ Սերբիայի Հանրապետության կենտրոնական հատվածում՝ Շումադիայի մարզի Ալեքսանդրովացի շրջանում։
Ըստ 2002 թվականին Սերբիայում անցկացված մարդահամարի տվյալների՝ գյուղի բնակչությունը կազմում է 164 մարդ։ Գյուղի ժամային գոտին՝ UTC+1, իսկ ամառը՝ UTC+2:


== Ծանոթագրություններ ==
Պերեկրեստիե (գյուղ, Վինոգրադովի շրջան)

Պերեկրեստիե (ուկրաիներեն՝ Перехрестя), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Պերեկրեստիե գյուղում բնակվում էր 927 մարդ։ Բնակավայրը զբաղեցնում է 3989 կմ² տարածք։ Բնակչության խտությունը կազմում էր 0,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գեղարվեստի թանգարան (Ցյուրիխ)

Ցյուրիխի գեղարվեստի թանգարան (գերմ.՝ Kunsthaus Zürich), պատկերասրահ Շվեյցարիայի Ցյուրիխ քաղաքում, որտեղ տեղակայված են տարիների ընթացքում Zürcher Kunstgesellschaft արվեստի ասոցիացիայի  ձեռք բերած Շվեյցարիայի կարևորագույն հավաքածուները։ Հավաքածուն սկսվում է միջնադարից՝ ներկայացնելով ժամանակակից արվեստը՝ շեշտադրելով շվեյցարական արվեստը։


== Ճարտարապետություն ==
Թանգարանը նախագծել են ճարտարապետներ Կարլ Մոզերը և Ռոբերտ Քյուրջելը, բացվել է 1910 թվականին։ Հատկապես ուշագրավ են թանգարանի սկզբնական հատվածում պահպանված Մոզերի ստեղծած մի շարք ինտերիերները՝ զարդարված սոցեսիոն ոճի նեո-հունական տարբերակով։ Ճակատային մասում գտնվող ռելիեֆները ստեղծել է Մոզերի վաղեմի գործընկեր Օսկար Կիֆերը։ Թանգարանի բուն շենքն ընդլայնվել է 1925, 1958 և 1976 թվականներին։
230 միլիոն դոլար արժողությամբ ճարտարապետական մրցույթը հաղթել է լոնդոնաբնակ Դեյվիդ Չիպպերֆիլդը, ով նախագծել է զանգվածային ուղղանկյուն ավազաքարով ծածկված շինություն։ Ընդլայնման շնորհիվ կավելանա 5,040 քմ պատկերասրահ՝ 78%-ով ավելացնելով ցուցադրման տարածքը։ Կունստհաուսը կդառնա ամենամեծ շվեյցարական պատկերասրահը՝ առաջ անցնելով Բազելից։ Երկու վերին հարկերը կլինեն արվեստի համար, առաջին հարկում կլինեն տարբեր ծառայություններ՝ փողոցի նկուղային հարկով միանալով բուն թանգարանին։
Արվեստի հայտնի ցյուրիխցի հովանավոր Լիդիա Էշերի (1858–1891) 150-ամյակի կապակցությամբ Gesellschaft zu Fraumünster ասոցիացիան շենքի առջևի մասում բացեց նրա հուշատախտակը։ 2008 թվականի օգոստոսի 20-ին Ցյուրիխի քաղաքապետարանի կողմից այս վայրն անվանվել է Lydia Welti-Escher Hof:


== Հավաքածու ==
Թանգարանի հավաքածուն ներառում է հետևյալ նկարիչների գլխավոր գործերից՝ Կլոդ Մոնե (մի շարք աշխատանքներ, ներառյալ հսկայական ջրաշուշանների նկարը), Էդվարդ Մունկ, Պաբլո Պիկասո, Ժակ Լիպշից և Ալբերտո Ջակոմետի։ Ներկայացված են նաև շվեյցարացի այլ արվեստագետներ, այդ թվում՝ Յոհան Հենրիխ Ֆուսլին, Ֆերդինանդ Հոդլերը, կամ ժամանակներից՝ Պիպիլոտի Ռիստը և Պիտեր Ֆիշլին։ Կարելի է տեսնել նաև Վինսենթ վան Գոգի, Էդուարդ Մանեի, Անրի Մատիսի և Ռենե Մագրիտի աշխատանքներից։
Չորեքշաբթի օրերին հավաքածուն տեսնելու մուտքն անվճար է բոլոր այցելուների համար։


== Կառավարում ==
Կունստհաուսը ղեկավարում է Kunstgesellschaft հիմնադրամը։ 2013 թվականին թանգարանն ունեցել է 315000 այցելու։ 2017 թվականի հունվարի 12-ի մամլո հաղորդագրության մեջ հաստատությունը հայտարարել է, որ 2016 թվականին այցելուների թիվը հասել է 320000-ի։


== Հանրային տրանսպորտ ==
Թանգարան կարելի է հասնել Ցյուրիխի տրամվայով՝ իջնելով Kunsthaus կանգառում։ Այն տեղակայված է Pfauenplatz-ում՝ թանգարանի շենքի և Շաշպիլհաուս (գերմ.՝ Schauspielhaus Zürich) գերմանական թատրոնի շենքի միջև։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Kunsthaus Zürich
Kunsthaus Zürich at Google Cultural Institute
Ուտրեխտ (այլ կիրառումներ)

Ուտրեխտ եզրը կարող է վերաբերել․

Ուտրեխտ - Նիդերլանդների 12 մարզերից մեկը
Ուտրեխտ - համայնք Նիդերլանդներում
(2221) Չիլտոն

(2221) Չիլտոն (անգլ.՝ Chilton), աստերոիդ աստերոիդների հիմնական գոտում։ Հայտնաբերվել է 1976 թվականի օգոստոսի 25-ին Հարվարդի աստղադիտարանի կողմից Հարվարդում։
Միջին հեռավորությունը Արեգակից կազմում է 2,591507 ա. մ., առավելագույնը մոտենում է 2,2324 ա. մ. հեռավորության վրա և հեռանում 2,9506 ա. մ.։ Արեգակի շուրջ մեկ ամբողջական պտույտ է կատարում 1523,8 երկրային օրվա ընթացքում, իր ուղեծրով շարժվելով միջինում 0,236252 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2221) Չիլտոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յաակարհու

«Յաակարհու» (ֆիններեն՝ Jääkarhu - բևեռային արջ, խորհրդային անվանում՝ «Սիբիրյակով» [ռուս.՝ Сибиряков]), ֆիննական, այնուհետև՝ խորհրդային սառցահատ շոգենավ։ Կառուցվել է Ռոտերդամում, 1926 թվականին։ Ընթացքի արագությունը կազմել է 13,5 հանգույց (25 կմ/ժ)։ 
Երկու տասնամյակ հաջող ծառայությունից հետո, 1945 թվականին որպես ռազմատուգանք հանձնվել է Խորհրդային Միությանը և վերանվանվել «Սիբիրյակով» (ի պատիվ 1942 թվականի օգոստոսի 25-ին Կարայի ծովում գերմանական «Ադմիրալ Շեր» ծանր հածանավի դեմ մարտում ջրասույզ եղած համանուն սառցանավի)։ 
Գործածությունից դուրս է եկել 1972 թվականին։


== Պատկերասրահ ==
Դավիթ Օդիկաձե

Դավիթ Օդիկաձե (վրաց.՝ ოდიკაძე დავითი, ապրիլի 14, 1981(1981-04-14), Թբիլիսի, Վրացական ԽՍՀ, ԽՍՀՄ), վրաց ֆուտբոլիստ, «Չիհուրա» ակումբի կիսապաշտպան։ Հանդես է գալիս Վրաստանի ֆուտբոլի ազգային  հավաքականում։


== Ձեռքբերումներ ==
«Դինամո Թբիլիսի» կազմում չեմպիոն 2004-2005, 2007-2008
«Ինտերի» ադրբեջանական ֆուտբոլի կազմում չեմպիոն 2009-2010


== Արտաքին հղումներ ==
Профиль на сайте «Интер Баку» Archived 2011-10-04 at the Wayback Machine.
Վիճակագրութունը National Football Teams կայքում(անգլ.)


== Ծանոթագրություններ ==
Կյոշինգ

Կյոշինգ (գերմ.՝ Kösching), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Մտնում է Այխշտետ շրջանի կազմի մեջ։ Բնակչությունը 8903 մարդ է (ըստ 2010 թվականի դեկտեմբերի 31-ի)։ Տարածքը 55,60 կմ² է։ Պաշտոնական կոդ՝ 09 1 76 139։


== Ծանոթագրություններ ==


== Արտաքին հղումներ ==
Պաշտոնական էջ
Վասինի

Վասինի (ֆր.՝ Wassigny), կոմունա Ֆրանսիայում՝ Պիկարդիա մարզում՝ Էնա գավառում։ Էնայի դեպարտամենտ։ Մտնում է Ֆեր ան Տարդենուա կանտոնայի կազմի մեջ։ Կոմունայի շրջանը՝ Սուասոն։
INSEE կոդը՝ 02763:


== Բնակչություն ==
2010 թվականին բնակչությունը կազմել է 968 մարդ։


== Տնտեսություն ==
2010 թվականի տվյալներով 629 աշխատունակ տարիքի մարդկանցից (15-64 տարեկան) 413 -ը տնտեսապես ակտիվ էին, 216-ը անգործունակ (Ակտիվության ցուցանիշը — 65,7 %, 1999 թվականին եղել է՝ 65,8  %)։ 413 աշխատունակ բնակիչներից 340 -ը աշխատում էին (194 տղամարդ և 146 կին), անաշխատանք էին 73 -ը ( 31 տղամարդ և 42 կին)։
216 անգործունակ մարդկանցից 45-ը աշակերտներ կամ ուսանողներ են, 60-ը թոշակառու, 111-ը անաշխատունակ էին այլ պատճառներով


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Վասինյի
Alenka Star Be

Ալենա Ալեքսանդրովնա Ֆեդոտովան (ռուս.՝ Алёна Александровна Федотова; Հոկտեմբերի 16, 2009, Օդինցովո, Ռուսաստան), որն ավելի հայտնի է Alenka Star Be և Star Be կեղծանուններով, ռուս վիդեոբլոգեր և երգչուհի է։ Likee սոցիալական ցանցի ամենահայտնի բլոգերներից մեկը։

Այն ունի ավելի քան 22 միլիոն բաժանորդ և հայտնի մարդկանց շարքում 4-րդն է «Likee» սոցիալական ցանցում հետևողների թվով։


== Կենսագրություն ==
Ալենա Ալեքսանդրովնա Ֆեդոտովան ծնվել է 2009 թվականի հոկտեմբերի 16-ին Ռուսաստանի Օդինցովո քաղաքում։


=== Վիդեոբլոգեր ===
@alenka_star_be հաշիվը գրանցվել է Likee- ում 2017 թվականին։
Ալենան անմիջապես սկսեց իր կարիերան որպես վիդեոբլոգեր «Likee» սոցիալական ցանցում և արագորեն սկսեց ձեռք բերել ժողովրդականություն։ Ավելի քան մեկ տարի անց բաժանորդների թիվը գերազանցեց 1 միլիոն նշագիծը։ Ֆեդոտովը նկարում է էսքիզներ, զվարճալի տեսանյութեր, պարեր ու երգեր։
2019-ի հունվարի դրությամբ, «Likee» - ում Ալենայի հանդիսատեսը կազմում էր ընդհանուր առմամբ 10 միլիոն բաժանորդ, իսկ 2020-ի ամռանը նշանն արդեն գերազանցել է 20 միլիոնը։


=== երգչուհի ===
Alenka Star Be- ն իր մենակատար կարիերան սկսել է նաեւ 2017-ին։ Այս պահին Ալենայի ձայնագրությունը ներառում է 2 սինգլ։


== Անձնական կյանք և ուսումնասիրություն ==
Ըստ ինքը ՝ Ալենայի մոր, աղջիկը եղբայրներ ու քույրեր չունի։ Բլոգ վարելու, համերգներ տալու և այլնի անհրաժեշտության միջոցով Ալենան անցել է տնային ուսուցման 2018 թվականին։


== Սկավառակագրություն ==


== Ծանոթագրություններ ==


== Արտաքին հղումներ ==
Alenka Star Be Likee կայքում
Alenka Star Be Ինստագրամում
Alenka Star Be  էջը Յություբ տեսահոսթինգում
Չիստոոզերնի (Կամենսկի շրջան)

Չիստոոզերնի (ռուս.՝ Чистоозерный), ավան Ռուսաստանի Դաշնության Ռոստովի մարզի Կամենսկի շրջանում։ Մտնում է Բոգդանովսկի գյուղական համայնքի կազմի մեջ։


== Աշխարհագրություն ==
Բնակավայրի մոտակայքով հոսում է Սևերսկի Դոնեց գետը։


=== Փողոցներ ===


== Պատմություն ==
Հիմնադրվել է 1948 թվականի մայիսի 25-ին։


== Արտաքին հղումներ ==
Չիստոոզերնի (Կամենսկի շրջան)ռուս.՝
Շահեն Ասլանյան

Շահեն Վահանի Ասլանյան (հունվարի 10, 1948(1948-01-10), Երևան, Հայկական ԽՍՀ, ԽՍՀՄ), հայ նկարիչ, խեցեգործ։


== Կենսագրություն ==
Շահեն Ասլանյանը ծնվել է 1948 թվականին Երևանում։ 1974 թվականին ավարտել է Երևանի գեղարվեստա-թատերական ինստիտուտը։ 1967 թվականից մասնակցել է միջազգային և համամիութենական ցուցահանդեսների։ 1986 թվականից Հայաստանի նկարիչների միության անդամ է։ Պարգևատրվել է «Վարդգես Սուրենյանց» մեդալով։
Ասլանյանի աշխատանքները գտնվում են Երևանի ժամանակակից արվեստի թանգարանում, Հայաստանի ազգային պատկերասրահում և Հայաստանի ազգագրության թանգարանում։ Նրա կտավները զարդարում են աշխարհի շատ երկրների (Ռուսաստան, Կանադա, ԱՄՆ, Արգենտինա, Չեխիա, Հունգարիա և այլն) մասնավոր հավաքածուներ։
2014 թվականին անհատական ցուցահանդես է ունեցել Հայաստանի նկարիչների միությունում։


== Պատկերասրահ ==

		
		
		
		


== Ծանոթագրություններ ==